पाएं अपने शहर की ताज़ा ख़बरें और फ्री ई-पेपरडाउनलोड करें
सिरसा जिले के गांव रूपावास के पास एंबुलेंस की चपेट में आने से मोटरसाइकल सवार युवक की मौत हो गई, जबकि दूसरा गंभीर रूप से घायल हो गया। हादसा उस वक्त हुआ, जब ये दोनों खोत से गांव की ओर लौट रहे थे। सूचना के बाद पुलिस ने मृतक के शव को मोर्चरी भिजवाने के साथ फरार अज्ञात वाहन चालक के खिलाफ मामला दर्ज करके जांच शुरू कर दी है। मृतकों की पहचान गांव रूपावास के पंचायत मेंबर कृष्ण लाल और तारा चंद के रूप में हुई है।
बुधवार सुबह दोनों एक बाइक पर सवार होकर खेत से गांव लौट रहे थे। रास्ते में दूसरी तरफ से आ रही एंबुलेंस ने बाइक को टक्कर मार दी। हादसे के बाद ड्राइवर एंबुलेंस को लेकर मौके से फरार हो गया। राहगीरों ने दोनों घायलों को अस्पताल में भर्ती करवाया तो वहां से चिकित्सकों ने कृष्ण कुमार को रेफर कर दिया। हिसार ले जाते वक्त रास्ते में अग्रोहा के समीप उसकी मौत हो गई।
पांवों में चोट लगने के बाद ताराचंद हिसार के निजी अस्पताल में उपचाराधीन है। वहीं एक परिजन सुरेश कुमार की शिकायत पर पुलिस ने एंबुलेंस चालक के खिलाफ मामला दर्ज करके जांच शुरू कर दी है। इस बारे में नाथूसरी चौपटा थाने की जमाल पुलिस चौकी प्रभारी उपनिरीक्षक सतबीर सिंह ने बताया कि शव का पोस्टमॉर्टम करवाकर परिजनों को सौंप दिया है। पता चला है कि हादसे का आरोपी एंबुलेंस चालक शहर के निजी अस्पताल की एंबुलेंस लेकर आ रहा था। स्पीड तेज होने के कारण एंबुलेंस अनियंत्रित होकर बाइक से टकरा गई। पुलिस ने एंबुलेंस चालक के खिलाफ मामला दर्ज कर जांच शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn